दांत अगर साफ, सफेद और स्वस्थ हों तो व्यक्तित्व को और भी प्रभावशाली बना देते हैं। अगर आपके दांतों में पीलापन है और आप इसे दूर कर अपने दांतों को सफेद और चमकदार बनाना चाहते हैं तो हम आपके इसके कुछ असरदार नुस्खे बता रहे हैं। बेकिंग सोडा और नीम्बू के रस से दांतों के पीलेपन को दूर कर उन्हें सफेद बनाया जा सकता है। इसके लिये बेकिंग सोडा और नीम्बू के रस, दोनों को मिलाकर पेस्ट बना लें और टूथब्रश से दांतों पर लगाएं। लगभग एक मिनट तक लगे रहने दें और फिर कुल्ला कर लें। लेकिन ध्यान रहे कि इसे ज्यादा देर तक न लगा रहने दें, क्योंकि बेकिंग सोडा दांतों की ऊपरी परत को नुक्सान पंहुचा सकता है। इसके अलावा नारियल तेल का कुल्ला कर ने से भी दांतों का पीलापन दूर होता है और वे सफेद बनते हैं। इसके लिये सुबह ब्रश करने से पहले एक चम्मच नारियल तेल से कुल्ला करें और दांतों के आगे पीछे से तेल को 10 से15 मिनट तक घुमाएं औक फिर थूकें और ताज़ें पानी से कुल्ला कर लें। आप संतरे के छिलके का इस्तेमाल भी कर सकते हैं। इसका उपयोग करने के लिये संतरे के छिलके को दांतों पर रगड़ें। इससे भी दांतों का पीलापन कम होगा और वे सफेद बनेंगे।